ત્રણ દરવાજા ટાવર વિસ્તારમાં રસ્તા સાંકડા છે, તેમાં પણ આડેધડ ગેરકાયદેસર વાહનો પાર્ક કરવાના કારણે ટ્રાફીકમાં ભારે મુશ્કેલી ઉભી થાય છે. તા.૧૮-૧૦ ના રોજ દશેરાના દિવસે ત્રણ દરવાજા ટાવર સામે આડેધડ પાર્ક કરેલ વાહનોના કારણે ટ્રાફીકની સમસ્યા સર્જાઈ હતી. વિસનગર સીટી પોલીસ સ્ટેશનના પી.આઈ. વી.પી.પટેલની સુચનાથી ગેરકાયદેસર પાર્ક કરનાર વાહન ચાલકોને શબક શીખવાડવા માટે પોલીસ સ્ટાફ દ્વારા કાર્યવાહી હાથ ધરવામાં આવી હતી. જેમાં કેટલાક વાહન ચાલકોને આર.ટી.ઓ. મેમો આપવામાં આવ્યો હતો. જ્યારે કેટલાક વાહન ચાલકોને વાહન સાથે પોલીસ સ્ટેશન લઈ જવામાં આવ્યા હતા. જ્યાં પોલીસે દંડ ફટકારી વાહનો મુક્ત કરવામાં આવ્યા હતા.